text: Personbil taber 750 kilo asfalt på motorvej
  19 december 2017 kl. 16.17
  En personbil med trailer har tabt 750 kilo knust asfalt på Sønderjyske Motorvej med Padborg.
  Sidst på eftermiddagen tirsdag har en personbil med trailer tabt omtrent 750 kilo knust asfalt på Sønderjyske Motorvej i nordgående retning, fortæller Syd- og Sønderjyllands Politi.
  - Det knuste asfalt er blevet tabt udover første vognbane og i nødsporet. Vi har en skiltevogn ude, og oprydningen er begyndt. Anden vognbane er farbar, fortæller vagtchef Nikolaj Hølmkjær til TV SYD. 
  Vagtchefen fortæller yderligere, at ingen er kommet noget til ved episoden. Han regner med, at oprydningen er færdig omkring 18.15. 
  Politiet opfordrer folk til at være ekstra opmærksomme, når de passerer stedet.
  
  
  